കെട്ടിട അനുമതിയിലും മാലിന്യപ്ലാന്റ് നിര്മ്മാണത്തിലുമടക്കം വന് അഴിമതി സിപിഎം ഭരിക്കുന്ന ചിറക്കല് പഞ്ചായത്തില് നടന്നത് കോടികളുടെ ക്രമക്കേടുകളെന്ന് സിഎജി റിപ്പോര്ട്ട് കണ്ണൂര്: പതിറ്റാണ്ടുകളായി സിപിഎം ഭരിക്കുന്ന കണ്ണൂര് ചിറക്കല് പഞ്ചായത്തില് കഴിഞ്ഞ അഞ്ച് വര്ഷത്തിനിടെ നടന്നത് കോടികളുടെ ക്രമക്കേടുകള് എന്ന് സിഎജി റിപ്പോര്ട്ട്. കെട്ടിടങ്ങള്ക്ക് അനുമതി നല്കുന്നതിലും മാലിന്യപ്ലാന്റ് നിര്മ്മാണത്തിലുമടക്കം വ്യാപക ക്രമക്കേടാണ് നടന്നിരിക്കുന്നത്. സിഎജി റിപ്പോര്ട്ടിന് പിന്നാലെ അഴിമതിയില് ഉന്നതതല അന്വേഷണം വേണമെന്നാവശ്യപ്പെട്ട് ബിജെപിയും രംഗത്തെത്തി. കെട്ടിട നിര്മ്മാണത്തിന് അനുമതി കൊടുത്തതില് തുടങ്ങി നിരവധി പ്രവര്ത്തികളിലാണ് സിഎജി ഓഡിറ്റില് ക്രമക്കേടുകള് കണ്ടെത്തിയത്. ചട്ടങ്ങള് ലംഘിച്ച് നിര്മ്മിച്ച ഓഡിറ്റോറിയത്തിന് അനുമതി കൊടുത്തതിലൂടെ എഴുപത്തിമൂന്ന് ലക്ഷത്തിലധികം രൂപയാണ് ചിറക്കല് പഞ്ചായത്തിന് നഷ്ടം വന്നത്. മാത്രമല്ല നീരൊഴുക്കുംചാല് മാലിന്യ നിര്മ്മാര്ജന പദ്ധതിയില് വലിയ തട്ടിപ്പാണ് ഓഡിറ്റില് കണ്ടെത്തിയത്. മാലിന്യം നീക്കം ചെയ്യാന് ഉപയോഗിച്ച വണ്ടിയുടെ നമ്ബര് എന്ന് പറഞ്ഞ് നല്കിയിരിക്കുന്നത് കാറിന്റേതാണ്. മാത്രമല്ല നല്കിയിരിക്കുന്ന മറ്റൊരു വാഹനത്തിന്റെ നമ്ബറില് അങ്ങനൊരു വാഹനം തന്നെയില്ലെന്നും റിപ്പോര്ട്ടില് പറയുന്നു. ക്രമക്കേട് കണ്ടെത്തിയ സിഎജി റിപ്പോര്ട്ട് പുറത്ത് വന്നതിന് പിന്നാലെ ശക്തമായ അന്വേഷണം വേണമെന്ന ആവശ്യവും ഉയര്ന്നു കഴിഞ്ഞു. പതിനാലാം ധനകാര്യ കമ്മീഷന് ഗ്രാന്റ് വക മാറ്റി ചെലവഴിക്കുകയും ക്ഷീര കര്ഷകര്ക്ക് നല്കേണ്ട പണം നല്കാതെയും പഞ്ചായത്ത് ക്രമക്കേട് നടത്തിയതായി സിഎജി കണ്ടെത്തിയിട്ടുണ്ട്. കഴിഞ്ഞ അഞ്ച് വര്ഷത്തിനിടെ മാത്രം ഇത്രയധികം ക്രമക്കേട് നടത്തിയിട്ടുണ്ടെങ്കില് പതിറ്റാണ്ടുകളായി സിപി.എം ഭരിക്കുന്ന പഞ്ചായത്തില് എന്തൊക്കെ തട്ടിപ്പ് നടന്നിരിക്കും എന്നാണ് ആരോപണം.